1. Swi endli ku kotisa Yesu hi xiiri (11:23-26) landzela leswi a endliseka swona 2. Lulamisa mbilu ya wena hi nkarhi 3. U nga swi endli handle ka ku anakanya—ehleketa swinene hi mpimo wa gandzelo na ku navela ku vuya ka yena. Xirungulwana lexi xi sungula laha Mikateko a lorhaka wansati wo ambala mpahla yo basa a n'wi langutile a ri karhi a n'wayitela. Loko a ha lorhisa xisweswo hiloko mana wa yena a n'wi pfuxa hi mpama wa xihahati. Nandzu wa yena a ku ri ku etlela hambiloko dyambu ri xile, a nga pfuki a tirha mintirho ya ndyangu. Leswi a swi vilerisa Mikateko hileswi Ntsakisi, ndzisana ya yena, a a khomiwa kahle loko yena a ri karhi a xanisiwa. Mhaka leyi yi endlile leswaku a kala a ehleketa leswaku a ku nga ri mana wa yena wa ngati. Ku xanisiwa ka Mikateko swi endle leswaku matirhelo ya yena exikolweni ya nga tsakisi, loko Ntsakisi xona xi tirha kahle. Siku ra ku tswariwa ka Mikateko loko ri fika, Mikateko a a langutele tinyiko eka mana wa yena, kambe mbilu ya yena yi vava loko a kuma leswaku mana wa yena u rivele leswaku i siku ra yena ra ku velekiwa, ku ri hileswaku hi siku ra ku velekiwa ka Ntsakisi mana wa yena a xavile tinyiko to hlaya. Loko tata wa yena a twa mhaka leyi, u nyikile Mikateko mali yo xava leswi a a swi lava. Leswi swi endle leswaku tata wa yena na mana wa yena va holova hikuva tata wa yena a a vilela loko nsati wa yena a nga khomi vana va yena ku fana. Mikateko a a ri karhi a swi twa loko vatswari va yena va holova, hiloko a rila swi nga heli. Ku fike laha a nga twa xihundla eku holoveni ka vona. A kuma mhaka ya leswaku mana wa yena wa ngati u lovile, mana wa Ntsakisi a hi mana wa yena. Tata wa yena u bohekile ku n'wi hlamusela leswi humeleleke ku kala Mikateko a ta ta tshama na mana wa Ntsakisi leswaku a n'wi kurisa. Ntsakisi u vilerile swinene a vula leswaku loko a lo byeriwa xihundla lexi a kula a ri karhi a tiva ntiyiso.